ໄທຈະຍົກເລີກພາວະສຸກເສີນ ແລະ ກົດໄອຍະການເສິກ ໃນຫົວເມືອງພາກໃຕ້
ພາວະສຸກເສີນທີ່ໄດ້ມີການປະກາດໃຊ້ ມາໄດ້ 5 ປີແລ້ວນັ້ນ ຈະຖືກຍົກເລີກໃນທັນທີ ເພື່ອເປັນການທົດລອງ ຢູ່ທີ່ເມືອງແມ່ລານ ໃນຈັງຫວັດປັດຕະນີ. ​
ຄະນະລັດຖະບານໄທໄດ້ຕົກລົງທີ່ຈະຍົກເລີກພາວະສຸກເສີນ ແລະກົດໄອຍະການເສິກຢູ່ໃນຫົວເມືອງນຶ່ງທາງພາກໃຕ້ຂອງ ໄທຊຶ່ງປະຊາຊົນສ່ວນໃຫຍ່ນັບຖືສາສະໜາອິສລາມ ບ່ອນທີ່ ການກໍ່ກະບົດໃນລະດັບຕໍ່າໄດ້ເຮັດໃຫ້ມີຜູ້ເສຍຊີວິດໄປແລ້ວ ຫຼາຍພັນຄົນ ເຈົ້າໜ້າທີ່ໄທກ່າວໃນວັນອັງຄານມື້ນີ້ວ່າພາວະສຸກເສີນທີ່ໄດ້ມີການປະກາດໃຊ້ມາໄດ້ 5 ປີ ແລ້ວນັ້ນ ຈະຖືກຍົກໃນທັນທີ ເພື່ອເປັນການທົດລອງຢູ່ທີ່ເມືອງແມ່ລານໃນຈັງຫວັດປັດຕະ ນີ ແຕ່ວ່າການຍົກເລີກພາວະສຸກເສີນນີ້ ຈະຕ້ອງໄດ້ຮັບການອະນຸມັດຈາກສະພາປ້ອງກັນ ປະເທດ ແລະຕ້ອງມີພະລາດຊະດຳຣັດອອກມາ ເຈົ້າໜ້າທີ່ເວົ້າວ່າ ກຳລັງຮັກສາຄວາມສະຫງົບຢູ່ໃນເຂດດັ່ງກ່າວຈະສືບຕໍ່ໃຊ້ອຳນາດທີ່ມີ ຄວາມຮ້າຍແຮງໜ້ອຍລົງ ພາຍໃຕ້ກົດໝາຍວ່າດ້ວຍຄວາມໝັ້ນຄົງພາຍໃນແລະວ່າ ການຕັດສິນໃຈດັ່ງກ່າວແມ່ນສະທ້ອນໃຫ້ເຫັນເຖິງສະພາບການທີ່ດີຂຶ້ນຢູ່ໃນເຂດພາກໃຕ້ ແລະອາດຈະຂະຫຍາຍໄປຍັງເຂດອື່ນໆອີກ ຖ້າຫາກປະສົບກັບຄວາມສຳເລັດ ມີທະຫານ 30,000 ກວ່າຄົນປະຕິບັດໜ້າທີ່ ຢູ່ໃນຈັງຫວັດປັດຕະນີແລະອີກ 2 ຈັງຫວັດ ທີ່ມີຊາວມຸສລິມເປັນຄົນກຸ່ມໃຫຍ່ ຊຶ່ງຕັ້ງຢູ່ຕິດກັບຊາຍແດນມາເລເຊຍ ບ່ອນທີ່ໄດ້ມີຜູ້ເສຍ ຊີວິດໄປແລ້ວ ຫຼາຍກວ່າ 4,400 ຄົນໃນການກໍ່ກະບົດທີ່ເລີ້ມມາແຕ່ປີ 2004 ບັນດາກຸ່ມປົກປ້ອງສິດທິມະນຸດໄດ້ກ່າວຫາພວກທະຫານວ່າ ທໍາການລ່ວງລະເມີດສິດທິ ຫຼາຍໆຢ່າງ ໃນຕົ້ນເດືອນນີ້ ລັດຖະບານໄທກໍໄດ້ຍົກເລີກພາວະສຸກເສີນ ທີ່ໄດ້ປະກາດ ໃຊ້ມາແຕ່ເດືອນເມສາເພື່ອຮັບມືກັບການປະທ້ວງຕໍ່ຕ້ານລັດຖະບານທີ່ເຮັດໃຫ້ເຂດນະຄອນ ຫຼວງຂອງໄທເປັນອຳມະພາດໄປເປັນເວລາຫຼາຍໆອາທິດນັ້ນ